text: Tekur upp samstarv við írska orkufelagið SEB
text: #000002
text: Danska fyritøkan, sum gongur á odda ymsa staðni í heiminum at fara undir stórar havvindmyllu verkætlanir, stendur fyri helvtini av verkætlanini, ið fer at fevna um fleiri havvindmylnulundir í havinum kring Írland. Landið, sum er rættiliga bundið at innflutningi av orku úr øðrum londum, hevur longu tíðliga lagt seg eftir at raðfesta grøna orkuskiftið. Eitt nú varð avgjørt at banna nýggjum leitiloyvum eftir olju og gassi fyri nøkrum árum síðani.
text: #000003
text: Samstarvið leggur upp til at framleiða 5 GW av varandi orku eins og fleiri verkætlanir innan framleiðslu av vetni ella brint (Hydrogen). Tann fyrsta av verkætlanunum verður helst partur av næstu írsku havútbjóðingini nevnd ORESS 2.1.
text: #000004
text: Írland hevur í dag eitt havøki, sum er tíggju ferðir størri enn landið, og tað ger, at Írland er sera vælegnað til havvindmylnuverktætlanir.
text: #000005
text: -Vit eru longu sera virknir innan landvind í Írlandi og fegnast um at fara í gongd við at menna vindorkuna til havs eisini saman við ESB, sigur Duncan Clark, sum stendur á odda fyri arbeiðinum hjá Ørsted innan vindorku bæði í Írlandi og Bretlandi stendur í kunningarskrivi um samstarvið frá donsku fyritøkuni. Írska stjórnin hevur sett sær sum mál at seta upp havindmyllur, ið kunnu framleiða 7 GW fram móti 2030 og uppá sikt at røkka net null útlátsmálinum.
text: #000006
text: Írland er so bert eitt av fleiri londum um okkara leiðir, sum raðfestir útbygging av varandi orku til havs. Vit hava í seinastuni m.a. hoyrt um sera umfevnandi ætlanirnar hjá bæði Danmark og Norra at menna havvindorkuna í framtíðini. Og í næsta grannalagi okkara, Skotlandi hava havvindmyllur fingið hægstu raðfesting.
text: #000007
text: Eitt nú verður hædd tikin fyri hesi gongdini, tá havnir verða útbygdar, tí havvindmyllur seta stór krøv til havnir og øki á landi, har myllurnar verða goymdar og settar saman, áðrenn tær verða fluttar til havs at framleiða streym. Dømi um slíka útbygging er havnin í Aberdeen, har FOÍB, Føroya Orkuídnaðarbólkur vitjaði fyri stuttum saman við stjóranum í Atlantic Supply Base. (Meira um ta vitjanini seinni.)
text: #000008
text: Havvindur í Føroyum - einaferð í framtíðini?
text: #000009
text: Menning av havvindi varð eisini umrøddur í farna mánað, tá umboð fyri SEV og Umhvørvismálaráðið luttóku á eini ráðstevnu um varandi grøna orku í Hetlandi og har tey eisini vitjaðu fyritøku, sum eigur havvindmyllur í Aberdeen.
text: #000010
text: Tíðin fer so at vísa, um og nær Føroyar eisini fara at raðfesta vindmyllur til havs, nú vit eiga og umsita stór øki, ið eru vælegnað til hetta slagið av orkufamleiðslu. Eins og t.d. Írland er okkara havøki fleirfalt størri enn landaøkið. Og tá tað einaferð møguliga er komið á mál við fyrireikingunum, verður áhugavert at síggja, um feløg sum t.d. danska Ørsted og norska Equinor vilja gera íløgur í føroyska havvindorkuframleiðslu. Tað fer so tíðin at vísa.
text: #000011
text: Fólkatingið vitjar SEV í Húsahaga
text: #000015
text: Helvtin av orkuni frá vindmyllulundum fer til spillis
text: #000017
text: Oljuprísur uppá 100 dollarar í eygsjón
text: #000019
text: Russland sendir oljutangaskip norður um Sibiria
text: #000020
text: Byggja heimsins størstu vindmylnuhøll í Esbjerg
text: #000021
text: Bera ótta fyri nýggjum grønum brennievnum
text: #000022
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000026